જામનગરના રણમલ તળાવની વચ્ચે આવેલા અને તાજેતરમાં જ જિર્ણોદ્ધાર પછી લોકાર્પણ પામેલા લાખોટા કોઠા મ્યુઝિયમને નિહાળવા માટે સવારે ૧૦ થી સાંજે ૬ કલાકનો સમય નિશ્ચિત કરવામાં આવ્યો હતો અને સાંજે પાંચ કલાકે ટિકિટબારી પરથી મ્યુઝિયમનો પ્રવેશ બંધ થઈ જતો હતો, પરંતુ ઉનાળા અને વેકેશનને ધ્યાનમાં રાખી મ્યુઝિયમ નિહાળવાના સાંજના સમયમાં વધારો કરવા માટે લોકમાંગ ઊઠી હતી જેને પગલે હવે ઉનાળામાં એટલે કે માર્ચથી ઓક્ટોબર દરમિયાન બપોરે ૧ થી રાત્રે ૯ કલાક દરમિયાન  તેમજ શિયાળમાં એટલે કે નવેમ્બરથી ફેબ્રુઆરી દરમિયાન બપોરે ૧ર થી રાત્રે ૮  કલાક દરમિયાન મ્યુઝિયમની મુલાકાત લઈ શકાશે તેમજ મ્યુઝિયમ બંધ થવાના એક કલાક પહેલા પ્રવેશબંધ કરવામાં આવશે.